Държавен вестник, бр. 105, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  105
ване на деня за гласуване, като деветчленният 
състав на комисията е позволявал осигуряване 
на необходимия кворум при гласуването, вкл. 
и когато поради участието на надхвърлящи 
935 гласоподаватели тя се е разделяла, за да се 
проведе гласуването в рамките на изборния ден 
чрез подаване на бюлетини не в една, а в две 
тъмни стаички. Оплакването е неоснователно, 
тъй като ръководителите на дипломатическото 
и консулското представителство на Република 
България в Турция са изпълнили задълженията 
си във връзка с организацията и провеждането 
на изборите на територията на тази страна 
относно образуването на секциите, отчитането 
и предаването на информацията за резултатите 
от гласуването заедно с изборните книжа, като 
са били изпълнени гаранциите за законност 
при тяхното отчитане чрез осигуряване на 
присъствието на наблюдатели и представите-
ли на парламентарно представените партии и 
коалиции в СИК.
Не са доказани твърдените нарушения на 
изборния процес, изразяващи се според вно-
сителя на искането в дописване на избиратели 
под чертата на избирателните списъци, които 
нямат право да гласуват или не са имали бъл-
гарски документи за самоличност, както и че 
под тази черта са били попълвани номерата 
на невалидни документи за самоличност и са 
били допускани до гласуване лица, които не 
са разполагали с валидни такива документи. В 
трите избирателни секции, които според екс-
пертизата съдържат непълни реквизити относно 
легитимацията на избирателя – с минимален 
брой изключения, когато липсват данни едно-
временно за ЕГН и за документ за самоличност, 
е отбелязан един от двата идентифициращи 
избирателя реквизита. Когато данните са само 
за ЕГН на гласоподавателя, може да се извърши 
проверка за притежаване от него на валиден 
документ за самоличност.  От друга страна, 
поради невъзможността да се идентифицира 
гласът на такъв избирател за коя политическа 
партия или коалиция е подаден, той не може 
да бъде изключен автоматично от гласовете, 
подадени за определена партия, формиращи 
нейния изборен резултат – в случая този на 
ДПС, поради което посоченото нарушение не 
може да се отрази на този резултат. 
Относно оплакването за неподписване 
(неудостоверяване на верността) на допълни-
телните страници на избирателните списъци, 
когато под чертата са били дописвани явили 
се в изборния ден гласоподаватели, то е не- 
основателно, тъй като според експертизата тези 
страници на допълнително вписани лица са 
били подписвани от председателя или упъл-
номощен от него член на комисията, т. е. те 
имат качеството на официален документ, сви-
детелстващ за извършени пред длъжностното 
лице действия на гласуване от лица извън 
подалите заявление за гласуване.
Не са доказани и твърдените нарушения, 
изразяващи се в дублиране на гласуване на 
едни и същи лица в избирателните секции и 
фалшифициране на подписите на членовете 
на СИК върху секционните протоколи. За 
двойното гласуване е уреден специален меха-
низъм за неговото установяване, предвиден с 
Решение № 2505-НС на ЦИК от 29.04.2013 г., 
който в случая не е констатирал наличието 
на това нарушение, а гаранция срещу фалши-
фициране на подписите на членовете на СИК 
върху секционните протоколи е участието в 
комисиите на наблюдатели и представители 
на парламентарно представените партии и 
коалиции. Поради това и направените оплак-
вания в тази насока от вносителя на искането 
са неоснователни.
При това положение искането на 48 народни 
представители от 42-рото Народно събрание за 
оспорване законността на изборите за народни 
представители за 42-рото Народно събрание, 
проведени в 86 избирателни секции в Република 
Турция, следва да се отхвърли. 
Б. По искането за оспорване законността на 
изборите за 42-рото Народно събрание, прове-
дени на 12 май 2013 г., във всички избирателни 
секции на територията на Република България.
Във връзка с това искане са постъпили ста-
новища от конституираните в производството 
като заинтересовани страни Фондация „Мла-
дежка толерантност“, Българското сдружение 
за честни избори и граждански права – Наци-
онална асоциация, Асоциация „Прозрачност 
без граници“. В становището на Фондация 
„Младежка толерантност“ се изразява мнение, 
че искането е неоснователно поради липса на 
данни и доказателства за наличие на наруше-
нията, твърдени от вносителите на искането, 
които да водят до промяна на действителния 
изборен резултат.  В становището на Българ-
ското сдружение за честни избори и граждански 
права – Национална асоциация, не се съдържа 
заключение по съдържанието на искането за 
оспорване законосъобразността на проведени-
те парламентарни избори. В становището на 
Асоциацията „Прозрачност без граници“ се 
излагат резултатите от тяхното наблюдение 
върху изборния процес и констатираните на-
рушения при гласуването в страната, без да се 
дава крайна оценка дали тези нарушения са 
повлияли на крайния изборен резултат.  
Въз основа на определението на Консти-
туционния съд от 11 юни 2013 г. вносителите 
на искането са представили допълнителни 
съображения по делото. Тяхното становище 
допълнително аргументира направените иска-
ния и формулира отново тяхното заключение, 
че парламентарните избори, проведени на 
12 май 2013 г., са съпроводени с многобройни 
и съществени нарушения на Изборния кодекс, 
поради което изборните резултати следват да 
се обявят за незаконосъобразни.